CELEX: 62019TN0047
Language: sk
Date: 2019-01-23 00:00:00
Title: Vec T-47/19: Žaloba podaná 23. januára 2019 – Dansk Erhverv/Komisia

18.3.2019   
            
            
               SK
            
            
               Úradný vestník Európskej únie
            
            
               C 103/53
            
         
      Žaloba podaná 23. januára 2019 – Dansk Erhverv/Komisia
      (Vec T-47/19)
      (2019/C 103/69)
      Jazyk konania: angličtina
      
         Účastníci konania
      
      
         Žalobkyňa: Dansk Erhverv (Kodaň, Dánsko) (v zastúpení: T. Mygind, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Komisie C(2018) 6315 final zo 4. októbra 2018 o štátnej pomoci SA.44865 (2016/FC) – Nemecko – Údajná štátna pomoc v prospech nemeckých pohraničných obchodov s nápojmi
               
            
                  —
               
               
                  uložil Komisii povinnosť nahradiť trovy konania
               
            
         Dôvody a hlavné tvrdenia
      
      Na podporu svojej žaloby žalobca uvádza jeden žalobný dôvod, ktorý sa zakladá na tom, že Komisia porušila procesné práva žalobkyne ako zúčastnenej strany podľa článku 108 ods. 2 ZFEÚ a článkov 4 ods. 4, 12 ods. 1 a 24 ods. 1 procesného nariadenia (1), pretože nezačala formálne vyšetrovacie konanie podľa článku 108 ods. 2 ZFEÚ napriek závažným problémom pri posudzovaní otázok štátnej pomoci opísaným v sťažnosti týkajúcej sa správnej praxe „vývozného vyhlásenia“, najmä v súvislosti s odpustením povinnosti pohraničných obchodov účtovať zálohu a platiť tak zo zálohy DPH, ako aj v súvislosti s oslobodením od pokút za porušovanie zálohovacej povinnosti podľa nemeckého systému zálohovania nápojov v plechových obaloch. Komisia sa tak dopustila nesprávneho právneho posúdenia a zjavne nesprávneho posúdenia skutkového stavu, po prvé, pokiaľ ide o zlučiteľnosť praxe „vývozného vyhlásenia“ s povinnosťami Nemecka podľa článku 4 ods. 3 ZFEÚ, so smernicou o obaloch (2) a so zásadou „znečisťovateľ platí“ a takisto s požiadavkami na účtovanie zálohy podľa platného nemeckého nariadenia o obaloch. Po druhé, Komisia sa dopustila pochybenia v súvislosti s tým, že nevymáhanie príjmov z DPH Nemeckom v dôsledku praxe súvisiacej s „vývozným vyhlásením“, má účinky štátnej pomoci.
      
         (1)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).
      
         (2)  Smernica Európskeho parlamentu a Rady (EÚ) 2018/852 z 30. mája 2018, ktorou sa mení smernica 94/62/ES o obaloch a odpadoch z obalov (Ú. v. EÚ L 150, 2018, s. 141).